4 wenke vir #SelfsorgSondag | Maroela Media
4 wenke vir #SelfsorgSondag
Wat doen jy hierdie week met jou #SelfsorgSondag?
#SelfsorgSondag is 'n gier wat op sosialemediaplatforms soos Instagram vlamgevat het. Dit moedig mense aan om doelbewus 'n dag van die week te neem om 'n bietjie aandag aan hulself te gee.
#SelfsorgSondag-aktiwiteite is 'n goeie manier om jou gemoed te lig en stres en angstigheid te verminder. Die idee is dat mense na hul geestelike, fisieke en emosionele welstand moet omsien op 'n Sondag.
"Só 'n dag elke week leer jou om aanwesig te wees en om 'n doelbewuste besluit te neem om jou battery te herlaai.
"Gebruik die tyd om 'n balans te vind tussen jou werk‑ en persoonlike lewe. Vyf maande van isolasie kan baie langer voel as wat dit is; dit kan begin voel of jy by die werk woon in plaas daarvan dat dit voel of jy van die huis af werk.
"#SelfsorgSondag is 'n manier om doelgerig jou vrye tyd op die regte manier deur te bring," sê Claire Bowen van Shower to Shower.
Hier is 'n paar produktiewe en gesonde aktiwiteite vir #SelfsorgSondag
Die sleutel tot 'n goeie #SelfsorgSondag is die vermoë om af te skakel. Skakel jou selfoon, televisie, iPad en selfs jou slimhorlosie af. Skakel toestelle af om jouself aan te skakel.
Bring tyd buite deur
Om te gaan stap het wonderlike voordele vir jou geestelike en jou fisieke welstand en jy kom sommer 'n bietjie uit jou daaglikse omgewing.
Gee jouself 'n hupstoot
Bad by kerslig, gebruik 'n gesigmasker, wend jou gunstelingroom aan of stort bloot met iets wat vir jou lekker ruik. Reuke wat jy geniet, kan 'n kalmerende uitwerking op jou gemoed hê.
Gaan kuier 'n bietjie
Selfsorg hoef nie net aktiwiteite te wees wat jy alleen aanpak nie. Maak 'n afspraak met 'n vriend wat jou goed laat voel. Om saam met vriende uit te gaan kan 'n positiewe invloed op jou welstand hê, veral nadat jy so lank in isolasie was. Dit kan eensaamheid verlig en gee jou kans om weer mens te word.